(ЕС) No 1303/2013, заемат най-малко 25 % от билборда.
 2. Наименованието на операцията и главната цел на дейността, подпомагана от операцията, емблемата на Съюза заедно с позоваването на Съюза и позоваването на фонда или фондовете, които се изобразяват върху постоянната табела или постоянния билборд, посочени в раздел 2.2, точка 5 от приложение XII към Регламент (ЕС) No 1303/2013, заемат най-малко 25 % от билборда.
 ГЛАВА III
 СИСТЕМА ЗА ЗАПИСВАНЕ И СЪХРАНЕНИЕ НА ДАННИ
 (член 125, параграф 8 от Регламент (ЕС) No 1303/2013)
 Член 6
 Общи разпоредби
 Системата за записване и съхранение на данни за операциите, посочена в член 125, параграф 2, буква г) от Регламент (ЕС) No 1303/2013, е в съответствие с техническите спецификации, определени в членове 7—11.
 Член 7
 Защита и запазване на данни и документи, както и на тяхната цялост
 1. Достъпът до системата се основава на предварително определени права за различните видове ползватели и се прекратява, когато повече не е необходим.
 2. Системата регистрира информация за всеки запис, промяна и заличаване на документи и данни.
 3. Системата не позволява промяна на съдържанието на документите с електронен подпис. Генерира се и се свързва с документа, носещ електронен подпис, времеви печат, който удостоверява депозирането на документа и който не може да се променя. Заличаването на такъв документ се регистрира съгласно параграф 2.
 4. Данните редовно се подсигуряват в резервен обект. Резервният обект с точно копие на цялото съдържание на електронния архив трябва в случай на извънредна ситуация да бъде готов за незабавно използване.
 5. Съоръжението за електронно съхранение се защитава срещу всяка опасност от загуба или промяна на неговата цялост. Тази защита включва физическа защита срещу неподходяща температура и нива на влажност, системи за откриване на пожар и на кражба, подходящи защитни системи срещу вирусни атаки, хакери и всякакъв друг неразрешен достъп.
 6. Системата трябва да дава възможност за миграция на данни, формат и компютърни среда на интервали от време, достатъчни, за да се гарантира четливостта и достъпността на документи и данни до края на съответния период, посочен в член 140, параграф 1 от Регламент (ЕС) No 1303/2013.
 Член 8
 Оперативна съвместимост
 1. Системата е оперативно съвместима със системите за електронен обмен на данни с бенефициерите, посочени в член 122, параграф 3 от Регламент (ЕС) No 1303/2013.
 Когато е целесъобразно, системата улеснява проверката на достоверността и пълнотата на данните, предоставени от бенефициерите, преди да бъдат съхранени по сигурен начин.
 2. Системата е оперативно съвместима с други съответни компютъризирани системи от националната рамка за оперативна съвместимост и Европейската рамка за оперативна съвместимост, създадена с Решение No 922/2009/ЕО на Европейския парламент и на Съвета (3).
 3. Системата e оперативно съвместим на техническо и семантично равнище. Спецификациите поддържат стандартни формати за обмен на данни и осигуряват, че тези формати могат да бъдат разпознавани и обменяни между разнородни системи.
 Член 9
 Функции за търсене и докладване
 Системата включва:
 а)
 подходящи инструменти за търсене, позволяващи лесно извличане на документи, данни и техните метаданни;
 б)
 функция за докладване, даваща възможност за генериране на доклади въз основа на предварително определени критерии, по-специално за данните, определени в